tartuNLP/wikipedia-smugri-20251201 huggingface dataset:
Hollywoodi kuulsuste allee

Hollywoodi kuulsuste allee (inglise "Hollywood Walk of Fame") on Hollywoodis Los Angeleses piki Hollywood Boulevardi ja Vine Streeti kulgev kõnnitee, mis on tähistatud rohkem kui 2400 terratsost ja messingist valmistatud viieharulise tähega, millest igaüks on nimeliselt pühendatud meelelahutustööstuses filmi, teatri, raadio, televisiooni või muusika alal silmapaistnud inimesele. 
Uued nimed otsustab Hollywoodi Kaubanduskoda ("Hollywood Chamber of Commerce") kord aastas juunis. Mõnel kuulsusel on mitu tähte – saavutuste eest mitmel nimetatud alal. Ainus, keda on viiel alal auhinnatud, on Gene Autry. Praeguseks on 47% kõigist tähtedest välja antud filmi alal, 24% televisiooni alal, 17% helisalvestuse alal, 10% raadio alal ning vähem kui 2% elavesituse alal. Igal aastal lisandub kuulsuste alleele umbes 20 uut tähte, nendest üks postuumselt.
Ajalugu.
1956. aasta märtsiks olid tähtede lõplik kujundus ja terratso korallroosa-süsihall värvilahendus heaks kiidetud ning pooleteist aasta jooksul valiti välja 1558 laureaati komiteede poolt, kes esindasid tollal nelja peamist meelelahutustööstuse haru: filmi, televisiooni, helisalvestust ja raadiot.
Hollywoodi kuulsuste allee ehitamine algas 1958. aastal. Esimene näidistäht paigaldati 9. veebruaril 1960 Joanne Woodwardile, esimene alaline täht 28. märtsil 1960 filmirežissöör Stanley Kramerile. 
Pärast seda, kui aastatel 1960–1961 oli paigaldatud üle 1500 tähe, möödus kaheksa aastat ilma ainsatki uut tähte lisamata. 1968. aasta detsembris sai oma tähe kuulsuste alleel Richard D. Zanuck. Sealtpeale on tähetseremooniat kuulsuste alleel korraldatud regulaarselt.
1978. aastal nimetas Los Angelese linn Hollywoodi kuulsuste allee kultuuri- ja ajaloomälestusmärgiks, sellest on saanud tähtis turismimagnet. 
Palju kära on olnud selle ümber, kellel on oma täht kuulsuste alleel ja kes on ilma. Al Pacinol, Francis Ford Coppolal, Robert Redfordil ja Jane Fondal näiteks ei ole oma tähte, samal ajal kui Osmonditel, David Spade'il, Pee-Wee Hermanil, Pat Sajakil ja Leeza Gibbonsil on. Mõned kuulsused ei ole olnudki huvitatud. Julia Roberts näiteks on öelnud, et tema ei taha.
Richard Kurvits

Richard Kurvits (24. august 1909 Valga – 11. mai 1967 Tartu) oli Eesti NSV parteitegelane.
Ta sündis maaler Karl Kurvitsa (1876–1952) perekonnas. Aastatel 1924–1929 õppis Valga Poeglaste Gümnaasiumis, selle lõpetamise järel siirdus ajateenistusse.
Aastal 1930 asus tööle riiklikusse metsatööstusse, oli Karula vallas kontoriametnikuks. 1931 kaotas töö, elas kaks aastat töötuna isa ülalpidamisel. Alates 1933. aastast teenis leiba raamatupidajana: esialgu Valgas A. Bendti metallurgiatehases, alates 1935. aastast ühes Valga kauplustest ja seejärel alates 1938. aastast Tõrvas Tultsi kaupluses.
1940. aastal astus ta Eestimaa Kommunistlikku (bolševike) Parteisse (EK(b)P).
Augustis 1940 nimetati Kurvits Valga õlle- ja peenviinatehase komissariks, septembris edutati tehase direktoriks. Märtsis 1941 viidi ta üle Valga Tarbijate Ühistu juhatuse esimeheks. Ühtlasi kuulus ta sama aasta augustis Valga hävituspataljoni koosseisu.
Augustist 1941 viibis ta Venemaal tagalas, oli esialgu kolhoosnik Tšeljabinski oblasti Magnitogorski rajoonis ja seejärel Usbeki NSV Andižani oblasti Altin-Kuli rajoonis. Töötas ka raamatupidajana. Augustis 1943 suunati Kurvits Moskva oblasti Jegorjevski õppekombinaati parteitöötajate kursustele, mille lõpetas jaanuaris 1944.
Veebruaris 1944 nimetati ta EK(b)P Valgamaa Komitee I sekretäriks. EK(b)P Keskkomitee büroo kinnitas ta ametisse sama aasta 16. juunil, kuid juba 12. oktoobril 1945 Kurvits vallandati, sest ta ei suutnud rahuldavalt korraldada viljavarumist. 19. novembrist 1945 kuni 26. jaanuarini 1948 oli ta EK(b)P Tartumaa Komitee sekretär kaadrite alal.
1947. aastal lõpetas ta Tartus marksismi-leninismi õhtuülikooli.
26. jaanuaril 1948 nimetati Kurvits Tartu maakonna Töörahva Saadikute Nõukogu Täitevkomitee esimeheks, kellena ta töötas septembrini 1950. Aastatel 1948–1952 oli Kurvits ühtlasi EK(b)P Keskkomitee liige.
11. septembril 1950 kinnitati ta EK(b)P Tartu Rajoonikomitee I sekretäriks, kellena töötas 29. aprillini 1952. Pärast seda töötas taas madalamatel ametikohtadel: juunist 1952 juunini 1953 Tartu oblasti Töörahva Saadikute Nõukogu Täitevkomitee esimehe asetäitjana, juunist 1953 detsembrini 1962 Elva rajooni Töörahva Saadikute Nõukogu Täitevkomitee esimehena ja rajooni likvideerimise järel detsembrist 1962 kuni oma surmani mais 1967 Tartu rajooni Töörahva Saadikute Nõukogu Täitevkomitee esimehena.
Aastatel 1953–1959 õppis kaugõppes Tartu Riikliku Ülikooli õigusteaduskonnas ja lõpetas selle.
Richard Kurvits oli abielus. Perekonnas kasvas kaks tütart.
Ahjupealne

Ahjupealne on talumajapidamises koht ahju peal, kus külmal talveperioodil võisid magada enamasti meessoost taluelanikud. Ahjupealsele mindi ahjuredeliga.
Ankur (täpsustus)

Sõnal "ankur" on mitu tähendust:
Järi

Järi ehk järg (murdes ka "pink", Tartu ja Võru murdes "kerk") on talurahvakultuuris kolme või nelja tapitud jalaga väike pink. Järil istuti näiteks siis, kui lüpsti lehma või istuti kolde ees.
Harjusk

Harjusk (murdes ka: "harjakas, harjavenelane, harjasnik, "Lõuna-Eesti murretes" harjuke, harjukene") oli 18.–19. sajandil rändkaupmees, kes müüs mitmesuguseid pudukaupu, nt nõelu, niite, linte, sõrmuseid. Harjuskid olid enamasti venelased, kes tulid Eesti alale Pihkva kubermangust või Sise-Venemaalt.
Hauskar

Hauskar (saarte ja läänemurdes "kappel, "idamurdes "loop, "lõunaeesti murretes "pilk") on puust või plekist enamasti aasakujulise käepidemega kühvel, mida kasutatakse veesõidukist (nt paadist) vee väljaviskamiseks.
Intarsia

Intarsia on panustehnika, mille korral põhimaterjalisse lõigatud süvendid täidetakse samast materjalist eritooniliste osadega. Puidu puhul kombineeritakse eri värvi õhukesi puitplaate mingi suurema pinna kaunistamisel. Reeglina valmistatakse intarsias geomeetrilisi mustreid, kuid ka figuraalseid kompositsioone. 
Puidu puhul kinnitatakse alusplaadile tavaliselt hinnalisemast puidust (nt eebenist, mahagonist, palisandrist) või vineerist osi. Puitmosaiigi korral kasutatakse geomeetrilist ornamenti, vabama joone puhul aga taimornamenti ja piltkujutisi (maastiku- ja linnavaated jne). Intarsiaga on kaunistatud eesti rahvakunstis näiteks vakku, kanne ja karpe, ukse-, seina- ja laetahveldist, mööblit ja muid tarbeesemeid.
Tehnikat tunti juba Vana-Egiptuses, selle õitseng toimus 15. ja 16. sajandi Itaalias (Giuliano ja Benedetto da Maiano) ning 17. ja 18. sajandi Prantsusmaal.
Eesti tarbekunstis on intarsiat viljelenud näiteks Voldemar Kaarma (1908–1976), Harry Tertsius (1915–1979) ja Bruno Tomberg. Intarsiat on kasutatud ka nahkehistöös.
Rickettsia

Rickettsia on gramnegatiivsete bakterite perekond, kelle hulka loetakse osad lülijalgsete bakterid, kes elavad vabalt paljudes eukarüootsetes organismides. Perekonna esindajad võivad olla ka inimeste obligatoorseteks rakusisesteks (enamasti endoteelirakkude) mikroorganismideks, keda peetakse mitmete zoonooside tekitajateks inimestel. 
Liigid.
Epidemioloogia ja patogeensus inimestel.
Puugid parasiteerivad enamikul selgroogsetest ja peaaegu kõikides regioonides. Puukide, valdavalt kõva toesega "Ixodidae" perekonna indiviidide toitumise ajal võivad nende vahendusel levida "Rickettsia" perekonda kuuluvad bakterid ja põhjustada inimestel näiteks järgmisi zoonoose: 
Tänapäeval teatakse vähe nende puukide kohta (kõik arengustaadiumid), kes on nakkusekandjad, ning mõnede allikate kohaselt bakterid neil teadaolevalt mingeid haiguslikke seisundeid ega pahaelu ei põhjustavat. Samas võib bakteri "R. rickettsii" nakkus puukide viljakust alandada ja koguni surma põhjustada.
Nimi.
Perekond Rickettsia on saanud nime USA teadlase Howard Taylor Rickettsi (1871–1910) järgi, kes uuris Kaljumägede tüüfust (inglise "Rocky Mountain spotted fever"), sai nakkuse ning nakkuse tekitajat peetakse tema surma kaasosaliseks.
Bibbi maakond (Alabama)

Bibbi maakond ("Bibb County") on maakond USA-s Alabama osariigis.
Maakonna halduskeskus on Centreville ja suurim linn Brent.
Maakonna pindala on 1622 km². Veepindala on 8 km².
Elanike arv oli 2010. aasta rahvaloenduse järgi 22 915. Aastal 2000 oli elanike arv 20 826.
Ajalugu.
Bibbi maakond moodustati 7. veebruaril 1818. aastal Monroe ja Montgomery maakonna osadest ning algselt oli maakonna nimi Cahawba maakond. 4. detsembril 1820 nimetati see Alabama kuberneri William Wyatt Bibbi järgi Bibbi maakonnaks.
Bibbi maakond

Bibbi maakond ("Bibb County") on maakond USA-s Georgia osariigis. 
Maakonna halduskeskus ja suurim linn Macon. 
Maakonna pindala on 661 km², millest 13 km² moodustab veepindala. 
Elanike arv oli 2010. aasta rahvaloenduse järgi 155 547. Aastal 2000 oli elanike arv 153 887. 
Ajalugu.
Bibbi maakond moodustati 9. detsembril 1822. aastal Jonesi, Monroe, Houstoni ja Twiggsi maakonna osadest. Maakond on saanud nime esimese Alabama kuberneri William Wyatt Bibbi järgi.
Blounti maakond (Alabama)

Blounti maakond ("Blount County") on maakond USA-s Alabama osariigis.
Maakonna halduskeskus ja suurim linn on Oneonta.
Maakonna pindala on 1685 km². Veepindala on 13 km².
Elanike arv oli 2010. aasta rahvaloenduse järgi 57 322. Aastal 2000 oli elanikke 51 024.
Ajalugu.
Blounti maakond moodustati 6. veebruaril 1818. aastal Montgomery maakonna osast. Maakond on saanud nime Tennessee kuberneri Willie Blounti järgi.
Blounti maakond

Blounti maakond ("Blount County") on maakond USA-s Tennessee osariigis.
Maakonna halduskeskus ja suurim linn on Maryville.
Maakonna pindala on 1469 km², millest 21 km² moodustab veepindala.
Elanike arv oli 2010. aasta rahvaloenduse järgi 123 010. Aastal 2000 oli elanike arv 105 823.
Ajalugu.
Blounti maakond moodustati 11. juulil 1795. aastal kümnenda Tennessee maakonnana. Maakond on saanud nime Edela-Territooriumi kuberneri William Blount järgi.
Cleburne'i maakond (Alabama)

Cleburne'i maakond ("Cleburne County") on maakond USA-s Alabama osariigis.
Maakonna halduskeskus ja suurim linn on Heflin.
Maakonna pindala on 1453 km². Veepindala on 2 km².
Elanike arv oli 2010. aasta rahvaloenduse andmetel 14 972. Aastal 2000 oli elanike arv 14 254.
Ajalugu.
Cleburne'i maakond moodustati 6. detsembril 1866 endise Bentoni, Randolphi ja Talladega maakonna osadest. Algselt oli maakonna halduskeskus Edwardsville, 1905 sai selleks Heflin. Maakond on saanud nime Ameerika Riikide Konföderatsiooni sõjaväelase Patrick Cleburne'i järgi.
Cleburne'i maakond

Cleburne'i maakond ("Cleburne County") on maakond USA-s Arkansase osariigis.
Maakonna halduskeskus on Heber Springs.
Maakonna pindala on 1553 km², millest 101 km² moodustab veepindala.
Elanike arv oli 2010. aasta rahvaloenduse järgi 25 970. Aastal 2000 oli elanike arv 24 046.
Ajalugu.
Cleburne'i maakond moodustati 20. veebruaril 1883 Van Bureni ja White'i maakonna osast. Maakond on saanud nime Ameerika Riikide Konföderatsiooni sõjaväelase Patrick Cleburne'i järgi.
Rudolf Meier

Rudolf Meier (23. juuni 1939 – 17. juuli 2018) oli Šveitsi poksija.
Meier oli kokku kümnekordne Šveitsi meister raskekaalus (üle 81 kg) aastatel 1962–1964 ja 1967–1973.
Meier osales raskekaalus (üle 81 kg) 1964. aasta Tōkyō olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.
Meier osales raskekaalus (üle 81 kg) 16. Euroopa meistrivõistlustel (Ida-Berliin, 1965), kuid kaotas veerandfinaalis hilisemale kuldmedalivõitjale ja Euroopa meistrile Aleksandr Izossimovile (NSV Liit) ja jäi edasisest medaliheitlusest välja, 17. Euroopa meistrivõistlustel (Rooma, 1967), kuid kaotas veerandfinaalis hilisemale pronksmedalivõitjale Kiril Pandovile (Bulgaaria) ja jäi edasisest medaliheitlusest välja ning 18. Euroopa meistrivõistlustel (Bukarest, 1969), kuid kaotas 1. ringis oma kohtumise ja jäi edasisest medaliheitlusest välja.
Elmore'i maakond (Alabama)

Elmore'i maakond ("Elmore County") on maakond USA-s Alabama osariigis.
Maakonna halduskeskus on Wetumpka ja suurim linn Millbrook.
Maakonna pindala on 1702 km². Veepindala on 93 km².
Elanike arv oli 2010. aasta rahvaloenduse järgi 79 303. Aastal 2000 oli elanikke 65 874.
Ajalugu.
Elmore'i maakond moodustati 15. veebruaril 1866 Autauga, Coosa, Tallapoosa ja Montgomery maakonna osadest. Maakond on saanud nime sõjaväe ohvitseri ja poliitiku John Archer Elmore'i järgi.
Elmore'i maakond

Elmore'i maakond ("Elmore County") on maakond USA-s Idaho osariigis.
Maakonna halduskeskus ja suurim linn on Mountain Home.
Maakonna pindala on 8030 km², millest 59 km² moodustab veepindala.
Elanike arv oli 2010. aasta rahvaloenduse järgi 27 038. Aastal 2000 oli elanike arv 29 130.
Ajalugu.
Elmore'i maakond moodustati 7. veebruaril 1889. aastal ning maakonna halduskeskuseks sai Rocky Bar. Maakond on saanud nime Ida Elmore'i kaevanduste järgi, mis asusid Silver City lähedal Owyhee maakonnas. 4. veebruaril 1891 viidi maakonna halduskeskus üle Mountain Home'i.
Arkaadia aed

Arkaadia aed on jalakäijate tänav ja puhkeala Viljandi kesklinnas Tallinna, Tartu ja Väike-Turu tänava vahelisel alal.
Arkaadia aed avati 2009. aasta mais. Alale on ehitatud purskkaevud ja jalakäijate promenaad. Säilinud linnamüüritüki juures on puidust platvorm ürituste korraldamiseks. Alal on madal haljastus ja pargivalgustus. Töödele kulus üle 9 miljoni krooni.
Enne Teist maailmasõda nimetati Arkaadia aiaks Väike-Turu tänaval taraga eraldatud suveaeda.
Albera Ligure

Albera Ligure on vald Itaalias Piemonte maakonnas Alessandria provintsis. Albera Ligure asub Borbera jõe paremal kaldal, Alessandria kõrgeima tipu, Ebro mäe (1701 m), loodenõlval.
423 meetri kõrgusel merepinnast asuva Albera Ligure asustustihedus on keskmiselt inimest ruutkilomeetri kohta.
Albera Ligure piirneb järgmiste omavalitsusüksustega: Cabella Ligure, Cantalupo Ligure, Fabbrica Curone, Montacuto, Rocchetta Ligure.
Albera Ligure halduspiirides asuvad järgmised asulad: Astrata, Figino, San Martino, San Nazzaro, Santa Maria, Vendersi, Vigo, Volpara. Peamiseks keskuseks on San Martino asula.
Cabella Ligure

Cabella Ligure on vald Itaalias Piemonte maakonnas Alessandria provintsis. Cabella Ligure asub Liguuria Alpides, Liassa ja Borbera jõe ühinemiskoha läheduses.
510 meetri kõrgusel merepinnast asuva Cabella Ligure asustustihedus on keskmiselt inimest ruutkilomeetri kohta.
Cabella Ligure piirneb järgmiste omavalitsusüksustega: Albera Ligure, Carrega Ligure, Fabbrica Curone, Mongiardino Ligure, Ottone (PC), Rocchetta Ligure, Zerba (PC).
Cabella Ligure halduspiirides asuvad järgmised asulad: Capanne di Cosola, Casella, Centrassi, Cornareto, Cosola, Cremonte, Dova Inferiore, Dovanelli, Dova Superiore, Guazzolo, La Colonia, Malga di Costa Rivazza, Piancereto, Pobbio Inferiore, Pobbio Superiore, Piuzzo, Rosano, Selvagnassi, Serasso, Teo.
Helme kalmistu

Helme kalmistu on Helme kihelkonnakalmistu, mis asub Helme alevikus.
Kalmistu on kujunenud mitmes järgus, sellele annab tunnistust kunagiste välismüüride jäämine kalmistu sisealale. Kalmistu on ebakorrapärase kujuga, piiratud maakivimüüritisega. Kalmistu lõunaosas paikneb kabel. Kalmistule on maetud Hendrik Adamson ja Erna Viitol.
Hale'i maakond (Alabama)

Hale'i maakond ("Hale County") on maakond USA-s Alabama osariigis.
Maakonna halduskeskus ja suurim linn on Greensboro.
Maakonna pindala on 1700 km². Veepindala on 33 km².
Elanike arv oli 2010. aasta rahvaloenduse järgi 15 760. Aastal 2000 oli elanikke 17 185.
Ajalugu.
Hale'i maakond moodustati 30. jaanuaril 1867. aastal Greene'i, Marengo, Perry ja Tuscaloosa maakonna osadest. Maakond on saanud nime sõjaväe ohvitseri Stephen F. Hale'i järgi.
Cantalupo Ligure

Cantalupo Ligure on vald Itaalias Piemonte maakonnas Alessandria provintsis, Borbera jõe paremal kaldal.
383 meetri kõrgusel merepinnast asuva Cantalupo Ligure asustustihedus on keskmiselt inimest ruutkilomeetri kohta.
Cantalupo Ligure piirneb järgmiste omavalitsusüksustega: Albera Ligure, Borghetto di Borbera, Dernice, Montacuto, Roccaforte Ligure, Rocchetta Ligure.
Cantalupo Ligure halduspiirides asuvad järgmised asulad: Arborelle, Besante, Borgo Adorno, Campana, Costa Merlassino, Colonne, Merlassino, Pallavicino, Pertuso, Pessinate, Prato, Semega, Strappasese, Zebedassi.
Hale'i maakond

Hale'i maakond ("Hale County") on maakond USA-s Texase osariigis.
Maakonna halduskeskus on Plainview.
Maakonna pindala on 2603 km². Veekogusid ei ole.
Elanike arv oli 2010. aasta rahvaloenduse järgi 36 273. Aastal 2000 oli elanike arv 36 602.
Ajalugu.
Hale'i maakond moodustati 1876. aastal Bexari maakonna osast. Maakond on saanud nime San Jacinto lahingu kangelase leitnant John C. Hale'i järgi.
Wilcoxi maakond (Alabama)

Wilcoxi maakond ("Wilcox County") on maakond USA-s Alabama osariigis.
Maakonna halduskeskus ja suurim linn on Camden.
Maakonna pindala on 2350 km². Veepindala on 49 km².
Elanike arv oli 2010. aasta rahvaloenduse andmetel 11 670. Aastal 2000 oli elanike arv 13 183.
Ajalugu.
Wilcoxi maakond moodustati 13. detsembril 1819. Maakond on saanud nime leitnant Joseph M. Wilcoxi järgi.
Wilcoxi maakond

Wilcoxi maakond ("Wilcox County") on maakond USA-s Georgia osariigis. 
Maakonna halduskeskus ja suurim linn on Abbeville. 
Maakonna pindala on 993 km², millest 8 km² moodustab veepindala. 
Elanike arv oli 2010. aasta rahvaloenduse järgi 9255. Aastal 2000 oli elanike arv 8577. 
Ajalugu.
Wilcoxi maakond moodustati 22. detsembril 1857. aastal Irwini, Pulaski ja Dooly maakonna osadest. Maakond on saanud nime Georgia ülemkohtu asutaja Mark Wilcoxi järgi.
Turneri maakond (Georgia)

Turneri maakond ("Turner County") on maakond USA-s Georgia osariigis. 
Maakonna halduskeskus ja suurim linn on Ashburn. 
Maakonna pindala on 751 km², millest 10 km² moodustab veepindala. 
Elanike arv oli 2010. aasta rahvaloenduse järgi 8930. Aastal 2000 oli elanikke 9504. 
Ajalugu.
Turneri maakond moodustati 18. augustil 1905. aastal 143. Georgia maakonnana Dooly, Irwin, Wilcoxi ja Worthi maakonna osadest. Maakond on saanud nime poliitiku ja sõduri Henry Gray Turneri järgi.
Fabbrica Curone

Fabbrica Curone on vald Itaalias Piemonte maakonnas Alessandria provintsis, Curone jõe ülemjooksul. Fabbrica Curone on Piemonte kõige idapoolsem vald.
712 meetri kõrgusel merepinnast asuva Fabbrica Curone asustustihedus on keskmiselt inimest ruutkilomeetri kohta.
Fabbrica Curone piirneb järgmiste omavalitsusüksustega: Albera Ligure, Cabella Ligure, Gremiasco, Montacuto, Santa Margherita di Staffora (PV), Varzi (PV), Zerba (PC).
Fabbrica Curone halduspiirides asuvad järgmised asulad: Bruggi, Caldirola, Ciossa, Colonia, Forotondo, Garadassi, Lunassi, Montecapraro, Morigliassi, Pareto, Salogni, Selvapiana, Serra.
Turneri maakond

Turneri maakond ("Turner County") on maakond USA-s Lõuna-Dakota osariigis.
Maakonna halduskeskus on Parker.
Maakonna pindala on 1599 km², millest 2 km² moodustab veepindala.
Elanike arv oli 2010. aasta rahvaloenduse järgi 8347. Aastal 2000 oli elanike arv 8849.
Ajalugu.
Turneri maakond moodustati 1871. aastal. Maakond on saanud nime John W. Turneri järgi.
Hutchinsoni maakond (Lõuna-Dakota)

Hutchinsoni maakond ("Hutchinson County") on maakond USA-s Lõuna-Dakota osariigis.
Maakonna halduskeskus on Olivet ja suurim linn Parkston.
Maakonna pindala on 2109 km², millest 4 km² moodustab veepindala.
Elanike arv oli 2010. aasta rahvaloenduse järgi 7343. Aastal 2000 oli elanike arv 8075.
Ajalugu.
Hutchinsoni maakond moodustati 8. mail 1862. aastal.
Hutchinsoni maakond

Hutchinsoni maakond ("Hutchinson County") on maakond USA-s Texase osariigi põhjaosas.
Maakonna halduskeskus on Stinnett.
Maakonna pindala on 2138 km², millest 21 km² moodustab veepindala.
Elanike arv oli 2010. aasta rahvaloenduse järgi 22 150. Aastal 2000 oli elanike arv 23 587.
Ajalugu.
Hutchinsoni maakond moodustati 1876. aastal Bexari maakonna osast. Maakond on saanud nime advokaat Andrew Hutchinsoni järgi.
Montacuto

Montacuto on vald Itaalias Piemonte maakonnas Alessandria provintsis, Giarolo mäe (1473 m) nõlval.
525 meetri kõrgusel merepinnast asuva Montacuto asustustihedus on keskmiselt inimest ruutkilomeetri kohta.
Montacuto piirneb järgmiste omavalitsusüksustega: Albera Ligure, Cantalupo Ligure, Dernice, Fabbrica Curone, Gremiasco, San Sebastiano Curone.
Montacuto halduspiirides asuvad järgmised asulad: Benegassi, Costa dei Ferrai, Giara, Giarolo, Gregassi, Magroforte Inferiore, Poggio, Poldini, Restegassi, Serbaro, Solarolo.
Johannes Matvei-Kaarep

 
Johannes Kaarep (kuni 1935. aastani Johannes Matvei; 12. juuli 1886 – 11. septembril 1948) oli eesti kirjaprohvet.
1920. aastal tuli ta usulisele veendumusele ja veetis kolm nädalat Seevaldi vaimuhaiglas. 1921. aastal töötas Kaarep Toitlusministeeriumis Karja ja Kalanduse Osakonnas asjaajajana. 
1922. aastal kutsuti ta Pärnu Maavalitsuse liikmeks. Samal ajal sai ta enda sõnul Jumalalt käsu kirjutada ja kirjastada raamat "Jumal räägib", mis ilmus 1000 eksemplaris, millest üle 800 saadeti tasuta eesti rahva juhtidele ja ajakirjanikele. 1928. aastal sai Kaarep samasuguse käsu kirjutada teine raamat "Mispärast tahate teie surra?". Raamatus esitatakse arvukalt paralleele Eesti ajaloo ja Vana Testamendi sündmuste vahel. 
1932. aastal ilmus tal raamat "Eluummikust väljapääsutee". Raamatus hüüti rahvast meeleparandusele ja kutsuti vastu võtma Jumala armu Jeesuses Kristuses.
Johannes Matvei ennustas, et 1933. aastal voolab kõikjal veri, sest Kristuse tulemine olevat ligi, Eesti jääb siiski sõjamöllust puutumata; Jumal olevat selle palvetamise mõjul edasi lükanud.
Kirjas 27. novembril 1939 riikide juhtidele ja rahvastele ütles Johannes Kaarep muu hulgas: "See on Eesti rahvale ülesnäidatud suur au sellega, et Jumal määras suure N. Vene riigi ja 182 miljonilise rahva Eesti riigi piiride füüsiliseks kaitsjaks. – ühe väärsuse, vastastikuse usalduse ja lugupidamise alusel. Sellest tingituna Eesti rahvas peab olema Jumalale tänulik ja tervitama Eestisse saabunud N. Vene sõjaväe juhte ja sõdureid; kui Jumalast saadetud Eesti riigi kaitsjaid ja kui võrdseid kaasvõitlejaid üldise rahu eest. Selle käsusõna sain Jumalalt Teile kirjutamiseks Eestis, Harku vallas Kuldala talus 4. novembril 1939. aastal."
Ta nõudis Litzmannilt ja Mäelt Eesti lipu pühitsemist, mille siis tema kui Kuningate Kuninga esindaja isiklikult uue Eesti Vabariigi valitsuse esindajale pidi üle andma.
Johannes Kaarepil oli asunikutalu Haabersti asunduses, mille talle olevat kinkinud Jumal. Johannes Kaarep on maetud Rahumäe kalmistule
Juri Vladõtšin

Juri Vladõtšin (vene keeles Юрий Николаевич Владычин; 22. aprill 1917 Orehhovo-Zujevo – 30. august 1994 Tallinn) oli Eesti NSV partei- ja riigitegelane.
Ta lõpetas aastal 1941 Moskva Tekstiiliinstituudi ja aastal 1957 NLKP KK juures asuva Kõrgema Parteikooli.
Ta töötas aastal 1941 Orehhovo Puuvillakombinaadis. Teises maailmasõjas võitles ta Punaarmees. Aastatel 1945–1952 oli ta Vene NFSV Riigikontrolli ministeeriumi riigikontrolör, NLKP Orehhovo-Zujevo Rajoonikomitee tööstus- ja transpordiosakonna instruktor ning juhataja. Aastatel 1952–1954 oli ta EKP Keskkomitee instruktor, EKP Pärnu Oblastikomitee tööstus- ja transpordiosakonna juhataja ning EKP Narva Linnakomitee sekretär. 
Aastatel 1954–1960 oli ta EKP Keskkomitee laiatarbekaupade ja toiduainetööstuse osakonna juhataja, tööstus- ja transpordiosakonna juhataja asetäitja ja juhataja. Aastatel 1960–1963 oli ta Eesti NSV Rahvamajanduse Nõukogu esimehe asetäitja (ministri õigustes), aastatel 1963–1965 EKP Keskkomitee tööstus- ja transpordiosakonna juhataja. Aastatel 1965–1977 oli ta Eesti NSV kergetööstuse minister; aastatel 1977–1989 oli ta Eesti NSV Ministrite Nõukogu Riikliku Hindade Komitee esimees.
Ta oli aastast 1941 NLKP liige, ta on olnud EKP Keskkomitee liige. Ta oli Eesti NSV Ülemnõukogu VI, VII, VIII, IX ja X koosseisu saadik. Tema hobideks olid muusika ja sport.
Juri Vladõtšin suri 30. augustil 1994 ja ta maeti 3. septembril 1994 Metsakalmistule.
Dernice

Dernice on vald Itaalias Piemonte maakonnas Alessandria provintsis. Dernice asub Curone ja Borbera jõe orgude vahelisel mäeharjal.
600 meetri kõrgusel merepinnast asuva Dernice asustustihedus on keskmiselt inimest ruutkilomeetri kohta.
Dernice piirneb järgmiste omavalitsusüksustega: Borghetto di Borbera, Brignano-Frascata, Cantalupo Ligure, Garbagna, Montacuto, San Sebastiano Curone.
Dernice halduspiirides asuvad järgmised asulad: Bregni, Cascina Carano, Gropparo, Montebore, Parogna, Poggiolo, Vigana, Vigoponzo.
Admiral Adam Johann von Krusensterni mälestustuba

Admiral Adam Johann von Krusensterni mälestustuba on aastal 1995 asutatud muuseum, mis asub Väike-Maarja vallas Kiltsi asulas Kiltsi mõisas. Muuseum avati 9. novembril 1995, kui admiral Krusensterni sünnist möödus 225 aastat.
Tuglase muuseum Ahjal

Ahja valla Tuglase muuseum on aastal 2005 asutatud muuseum, mis asub Põlva vallas Ahja alevikus. Muuseum on seotud Ahja raamatukoguga ja asub raamatukoguhoone teisel korrusel.
Põhikirja järgi muuseum "kogub, säilitab, uurib ja süstematiseerib Ahja ajalugu, loodust ning inimeste tegevust kajastavaid materjale; samuti "kogub ja tutvustab Väikese Illimari aegset Ahja mõisa elu-oluga seonduvat"; "kogub ja säilitab kirjanik Friedebert Tuglase elu ja loomingut kajastavaid materjale, isiklikke esemeid ning tutvustab museaale üldsusele ekspositsioonide, näituste ja massimeediavahendite kaudu teaduslikel, hariduslikel ja meelelahutuslikel eesmärkidel".
Borghetto di Borbera

Borghetto di Borbera on vald Itaalias Piemonte maakonnas Alessandria provintsis, Borbera jõe alamjooksul.
295 meetri kõrgusel merepinnast asuva Borghetto di Borbera asustustihedus on keskmiselt inimest ruutkilomeetri kohta.
Borghetto di Borbera piirneb järgmiste omavalitsusüksustega: Cantalupo Ligure, Dernice, Garbagna, Grondona, Roccaforte Ligure, Sardigliano, Stazzano, Vignole Borbera.
Borghetto di Borbera halduspiirides asuvad järgmised asulad: Castel Ratti, Cerreto, Cerreto di Molo, Cerreto Ratti, Liveto, Molo Borbera, Monteggio, Persi, Rivarossa, San Martino, Sorli, Torre Ratti.
Robertsi maakond (Texas)

Robertsi maakond ("Roberts County") on maakond USA-s Texase osariigis.
Maakonna halduskeskus on Miami.
Maakonna pindala on 2393 km². Veekogusid ei ole.
Elanike arv oli 2010. aasta rahvaloenduse järgi 929. Aastal 2000 oli elanikke 887.
Ajalugu.
Robertsi maakond moodustati 1889. aastal. Maakond on saanud nime Texase kuberneri Oran Milo Robertsi järgi.
Maakond on USA kõige konservatiivsem maakond – alates 2004. aastast on kõik vabariikliklaste kandidaadid võitnud vähemalt 90 protsenti maakonna häältest. Viimane demokraat, kes maakonnas võitis, oli Harry Truman 1948. aastal (75,8%). Viimase demokraadina võitis 40 protsenti maakonna häältest Lyndon B. Johnson 1964. aastal, 30 protsenti Jimmy Carter 1976. aastal (35,9%), 20 protsenti Bill Clinton 1996. aastal (20,9%) ja 10 protsenti Al Gore 2000. aastal (13,1%). 2016. aastal oli maakond Donald Trumpi tugevaim – ta võitis 94,6% häältest Hillary Clintoni 3,6% vastu, samamoodi ka 2020. aastal, kui Trump võitis 96,2% Joe Bideni 3,1% vastu.
Robertsi maakond (Lõuna-Dakota)

Robertsi maakond ("Roberts County") on maakond USA-s Lõuna-Dakotae osariigis.
Maakonna halduskeskus ja suurim linn on Sisseton.
Maakonna pindala on 2941 km², millest 88 km² moodustab veepindala.
Elanike arv oli 2010. aasta rahvaloenduse järgi 10 149. Aastal 2000 oli elanike arv 10 016.
Ajalugu.
Robertsi maakond moodustati 8. märtsil 1883. aastal. Maakond on saanud nime S. G. Robertsi järgi.
Gray maakond (Texas)

Gray maakond ("Gray County") on maakond USA-s Texase osariigis.
Maakonna halduskeskus on Pampa.
Maakonna pindala on 2406 km², millest 3 km² moodustab veepindala.
Elanike arv oli 2010. aasta rahvaloenduse järgi 22 535. Aastal 2000 oli elanike arv 22 744.
Ajalugu.
Gray maakond moodustati 1876. aastal. Maakond on saanud nime advokaat ja kohtunik Peter W. Gray järgi.
Gray maakond

Gray maakond ("Gray County") on maakond USA-s Kansase osariigi edelaosas.
2010. aastal elas maakonnas 6006 inimest. Maakonna keskus ja suurim linn on Cimarron (2037 elanikku). Suuremad asulad on veel Montezuma (961) ja Copeland (329).
Maakonna pindala on 2252 km². Veepindala on 1 km²
Ajalugu.
Gray maakond moodustati 13. märtsil 1881. aastal. Maakond on saanud nime poliitik Alfred Gray järgi.
Fordi maakond (Kansas)

Fordi maakond ("Ford County") on maakond USA-s Kansase osariigi edelaosas.
2010. aastal elas maakonnas 33 848 inimest. Maakonna keskus ja suurim linn on Dodge City (25 762 elanikku). Suuremad asulad on veel Spearville (845) ja Bucklin (722).
Maakonna pindala on 2847 km². Veepindala on 2 km²
Ajalugu.
Fordi maakond moodustati 26. veebruaril 1867 Marioni maakonna osast. Maakond on saanud nime kolonel James Hobart Fordi järgi.
Amandus Adamsoni Ateljeemuuseum

Amandus Adamsoni Ateljeemuuseum on skulptor Amandus Adamsoni elu ja loomingut tutvustav muuseum Paldiskis aadressil Amandus Adamsoni tänav 3. Muuseum loodi Harjumaa muuseumi filiaalina 2005. aastal ning avati külastajatele novembris 2010.
Fordi maakond

Fordi maakond ("Ford County") on maakond USA-s Illinoisi osariigis.
Maakonna halduskeskus ja suurim linn on Paxton.
Maakonna pindala on 1259 km², millest 2 km² moodustab veepindala.
Elanike arv oli 2010. aasta rahvaloenduse järgi 14 081. Aastal 2000 oli elanike arv 14 241.
Ajalugu.
Fordi maakond moodustati 17. veebruaril 1859. aastal 102. Illinoisi maakonnana. Maakond on saanud nime Illinoisi kuberneri Thomas Fordi järgi.
Kliima.
Madalaim kuu keskmine temperatuur jaanuaris on maakonna halduskeskuses Paxtonis −10 °C (14 °F) ja kõrgeim juulis 29 °C (85 °F). Madalaim temperatuur on mõõdetud 1999. aasta jaanuaris −32 °C (−25 °F) ja kõrgeim temperatuur 1988. aasta juulis 39 °C (102 °F). Keskmine kuu sajuhulk varieerub 36 mm veebruari ja mai 111 mm vahel.
Anna Haava mälestustuba

Anna Haava mälestustuba on aastal 2006 loodud väljapanek Anna Haava elu ja loomingu kohta, mis asub alates 2019. aastast Tartu maakonnas Peipsiääre vallas Kodavere Pärimuskeskuses. Varem oli väljapanek samas vallas asuvas Assikvere seltsimajas, seejärel lühemat aega Anna Haava nimelises Pala Koolis. Endises Pala vallamajas asuvast Kodavere Pärimuskeskusest jääb Anna Haava talu – Haavakivi talu – linnulennult 4 km kaugusele.
Mälestustuba avati eesmärgiga säilitada ja koguda Anna Haavaga seotud materjale.
Antsla Gümnaasiumi muuseum

Antsla Gümnaasiumi muuseum on Antsla Gümnaasiumis olev koolimuuseum.
Muuseum loodi 1967. aastal. Püsiekspositsiooni osad käsitlevad Eesti, Urvaste kihelkonna, Antsla valla ja Antsla linna ajalugu ning eraldi Antsla kooli ajalugu. Muuseumil on oluline roll kooli õppetöös. Iga viie aasta tagant ilmuvad muuseumi eestvõttel hariduselu kajastavad trükised.
Champaigni maakond (Illinois)

Champaigni maakond ("Champaign County") on maakond USA-s Illinoisi osariigis.
Maakonna halduskeskus on Urbana ja suurim linn Champaign.
Maakonna pindala on 2586 km², millest 6 km² moodustab veepindala.
Elanike arv oli 2010. aasta rahvaloenduse andmetel 201 081. Aastal 2000 oli elanike arv 179 669.
Ajalugu.
Champaigni maakond moodustati 1833. aastal Vermilioni maakonna osast. Maakond on saanud nime Ohio osariigis asunud Champaigni maakonna järgi.
Kliima.
Madalaim kuu keskmine temperatuur jaanuaris on maakonna halduskeskuses Urbanas −9 °C (16 °F) ja kõrgeim juulis 29 °C (85 °F). Madalaim temperatuur on mõõdetud 1999. aasta jaanuaris −32 °C (−25 °F) ja kõrgeim temperatuur 1954. aasta juulis 43 °C (109 °F). Keskmine kuu sajuhulk varieerub 48 mm jaanuari ja mai 122 mm vahel.
Aravete külamuuseum

Aravete külamuuseum on aastal 1989 avatud muuseum, mis asub Järva vallas Aravete asulas Kurisoo mõisas.
Muuseumi üks osa on mõisaruumi pööningust kujundatud rehetuba, kus eksponeeritakse rahvapäraseid põllu- ja puutööriistu, samuti käsitöövahendeid.
Saare Arhiivraamatukogu

Saare Arhiivraamatukogu on aastal 1992 Saaremaa muuseumi filiaalina avatud raamatukogu, kus hoitakse Saaremaa-teemalisi trükiseid ja käsikirju.
Champaigni maakond

Champaigni maakond ("Champaign County") on maakond USA-s Ohio osariigis.
Maakonna halduskeskus ja suurim linn on Urbana.
Maakonna pindala on 1113 km², millest 3 km² moodustab veepindala.
Elanike arv oli 2010. aasta rahvaloenduse järgi 40 097. Aastal 2000 oli elanike arv 38 890.
Ajalugu.
Champaigni maakond moodustati 1. märtsil 1805.
August Kitzbergi tubamuuseum

August Kitzbergi tubamuuseum on aastal 1959 asutatud muuseum, mis asub Mulgi vallas Leeli külas. 
Muuseumis on püsiekspositsioon kirjanik August Kitzbergi elust ja tööst.
Vladimir Tšernõšev

Vladimir Tšernõšev (4. mai 1921 Narva – 23. august 1985 Tallinn) oli Eesti NSV tootmisjuht ja riigitegelane.
Ta lõpetas aastal 1963 Üleliidulise Metsatehnilise Kaugõppeinstituudi.
Teisest maailmasõjast võttis ta osa Eesti Laskurkorpuse koosseisus. Aastatel 1951–1954 oli ta Rakvere metsamajandi direktor, aastatel 1954–1957 Eesti NSV metsatööstuse ministri asetäitja. Aastatel 1957–1960 oli ta Eesti NSV Rahvamajanduse Nõukogu Metsa-, Puidu- ja Paberitööstuse Valitsuse juhataja asetäitja, aastatel 1960–1965 Tallinna Tselluloosi- ja Paberikombinaadi direktor. Aastatel 1965–1985 oli ta Eesti NSV metsa- ja puidutööstuse minister.
Ta oli aastast 1943 NLKP liige, ta on olnud EKP Keskkomitee liige
Vladimir Tšernõšev suri 23. augustil 1985 Tallinnas ja ta maeti 28. augustil 1985 Metsakalmistule.
Winstoni maakond (Alabama)

Winstoni maakond ("Winston County") on maakond USA-s Alabama osariigis.
Maakonna halduskeskus on Double Springs ja suurim linn Haleyville.
Maakonna pindala on 1637 km², millest 45 km² moodustab veepindala.
Elanike arv oli 2010. aasta rahvaloenduse järgi 24 484. Aastal 2000 oli elanike arv 24 843.
Ajalugu.
Winstoni maakond moodustati 12. veebruaril 1850. aastal. Algselt nimetati maakond Massachusettsi kuberner John Hancocki järgi Hancocki maakonnaks ning maakonna halduskeskuseks sai Houston. 22. jaanuaril 1858 nimetati maakond Alabama kuberner John A. Winstoni järgi ümber Winstoni maakonnaks.
1883. aastal sai halduskeskuseks maakonna keskosas asuv Double Springs ning samal aastal moodustati Winstoni maakonna idaosast Cullmani maakond.
Winstoni maakond

Winstoni maakond ("Winston County") on maakond USA-s Mississippi osariigis. Geograafilised koordinaadid on 33° 09' N, 89° 04' W. 
Maakonna halduskeskus ja suurim linn on Louisville. 
Maakonna pindala on 1580 km², millest 8 km² moodustab veepindala. 
Elanike arv oli 2010. aasta rahvaloenduse järgi 19 198. Aastal 2000 oli elanike arv 20 160. 
Ajalugu.
Winstoni maakond moodustati 23. detsembril 1833. aastal. Maakond on saanud nime kolonel Louis Winstoni järgi.
Santa Cruzi maakond (Arizona)

Santa Cruzi maakond ("Santa Cruz County") on maakond USA-s Arizona osariigis. Lõunas piirneb maakond Mehhiko osariigi Sonoraga.
Maakonna halduskeskus ja suurim linn on Nogales, kus 2020. aasta seisuga elas 19 770 inimest. Maakonna ainus teine linn on Patagonia (804 elanikku).
Maakonna pindala on 3210 km², millest 3 km² moodustab veepindala. See on pindalalt Arizona väikseim maakond.
Elanike arv oli 2020. aasta rahvaloenduse järgi 47 669. Aastal 2010 oli elanikke 47 420 ja 2000. aastal 38 381. 2020. aastal moodustasid ladinaameeriklased maakonna rahvastikust 83,14% – sellega on Santa Cruzi maakond suurima ladinaameeriklaste osatähtsusega maakond osariigis.
Ajalugu.
Santa Cruzi maakond moodustati 15. märtsil 1899 Pima maakonna osast. Maakond on saanud nime Santa Cruzi jõe järgi.
Santa Cruzi maakond

Santa Cruzi maakond ("Santa Cruz County") on maakond USA-s California osariigis Vaikse ookeani rannikul. Geograafilised koordinaadid on 37°03' N, 122°01' W. 
Maakonna halduskeskus on Santa Cruz. 
Maakonna pindala on 1572 km², millest 419 km² moodustab veepindala. 
Elanike arv oli 2010. aasta rahvaloenduse järgi 262 382. Aastal 2000 oli elanike arv 255 602. 
Ajalugu.
Santa Cruzi maakond moodustati 18. veebruaril 1850 ja see oli üks esimesi maakondi Californias.
Bradley maakond (Arkansas)

Bradley maakond ("Bradley County") on maakond USA-s Arkansase osariigis.
Maakonna halduskeskus on Warren.
Maakonna pindala on 1695 km², millest 10 km² moodustab veepindala.
Elanike arv oli 2010. aasta rahvaloenduse andmetel 11 508. Aastal 2000 oli elanike arv 12 600.
Ajalugu.
Bradley maakond moodustati 18. detsembril 1840. aastal 43. Arkansase maakonnana. Maakond on saanud nime Hugh Bradley järgi, kes osales 1812. aasta sõjas.
Bradley maakond

Bradley maakond ("Bradley County") on maakond USA-s Tennessee osariigis.
Maakonna halduskeskus ja suurim linn on Cleveland.
Maakonna pindala on 859 km², millest 7 km² moodustab veepindala.
Elanike arv oli 2010. aasta rahvaloenduse järgi 98 963. Aastal 2000 oli elanike arv 87 965.
Ajalugu.
Bradley maakond moodustati 2. mail 1836. aastal. Maakond on saanud nime osariigi seadusandja Edward Bradley järgi.
Meigsi maakond (Tennessee)

Meigsi maakond ("Meigs County") on maakond USA-s Tennessee osariigis.
Maakonna halduskeskus ja suurim linn on Decatur.
Maakonna pindala on 561 km², millest 57 km² moodustab veepindala.
Elanike arv oli 2010. aasta rahvaloenduse järgi 11 753. Aastal 2000 oli elanike arv 11 086.
Ajalugu.
Meigsi maakond moodustati 1836. aastal. Maakond on saanud nime kolonel Return J. Meigs seeniori järgi.
Meigsi maakond

Meigsi maakond ("Meigs County") on maakond USA-s Ohio osariigis.
Maakonna halduskeskus on Pomeroy ja suurim linn Middleport.
Maakonna pindala on 1121 km², millest 8 km² moodustab veepindala.
Elanike arv oli 2010. aasta rahvaloenduse järgi 23 770. Aastal 2000 oli elanike arv 23 072.
Ajalugu.
Meigsi maakond moodustati 1. aprillil 1819 Athense ja endise Gallatini maakonna osadest. Maakond on saanud nime Ohio kuberneri Return J. Meigs juuniori järgi.
Roane'i maakond (Tennessee)

Roane'i maakond ("Roane County") on maakond USA-s Tennessee osariigis.
Maakonna halduskeskus on Kingston.
Maakonna pindala on 1023 km², millest 88 km² moodustab veepindala.
Elanike arv oli 2010. aasta rahvaloenduse järgi 54 181. Aastal 2000 oli elanike arv 51 910.
Ajalugu.
Roane'i maakond moodustati 1801. aastal Knox' maakonna osast. Maakond on saanud nime teise Tennessee kuberneri Edward Bradley järgi.
Roane'i maakond

Roane'i maakond ("Roane'i County") on maakond USA-s Lääne-Virginia osariigis.
Maakonna halduskeskus on Spencer.
Maakonna pindala on 1254 km². Veekogusid ei ole.
Elanike arv oli 2010. aasta rahvaloenduse järgi 14 926. Aastal 2000 oli elanike arv 15 446.
Ajalugu.
Roane'i maakond moodustati 11. märtsil 1856 Gilmeri, Jacksoni ja Kanawha maakonna osadest. Maakond on saanud nime juristi ja poliitiku Spencer Roane'i järgi.
Terratso

Terratso (itaalia "terrazzo") on kohapeal valatav või tehases valmis plaatidena toodetav tsementbetoon, mis sisaldab dekoratiivse täitematerjalina värvilist kivipuru (marmorit, kvartsi, graniiti, dolomiiti, obsidiaani vms), ja mida lihvituna kasutatakse peamiselt põranda-, trepi- ja seinakattematerjalina, aga ka kõnniteede ja siseõuede viimistlemisel.
Ajalugu.
Terratsot tunti juba antiikajal Kreekas ja Roomas. Uus õitsenguaeg saabus koos renessansiga, mil terratsot kasutati eriti Veneetsia "palazzo"des, mistõttu itaallased tundsid seda üldiselt "terrazzo alla veneziana" nime all.
Kaliště

 
Kaliště (ka "Kaliště u Humpolcu"; varasem saksakeelne nimi "Kalitsch") on küla Tšehhis Vysočina maakonnas Pelhřimovi ringkonnas, Kaliště valla keskus. 
Küla paikneb Humpolecist 7 km loodes Želivka ja Sázava jõe veelahkmel. Geograafilised koordinaadid on 49°35′56″ N, 15°18′25″ E.
Denice

Denice on vald Itaalias Piemonte maakonnas Alessandria provintsis.
387 meetri kõrgusel merepinnast asuva Denice asustustihedus on keskmiselt inimest ruutkilomeetri kohta.
Denice piirneb järgmiste omavalitsusüksustega: Mombaldone (AT), Monastero Bormida (AT), Montechiaro d'Acqui, Ponti, Roccaverano (AT).
Denice halduspiirides asuvad järgmised asulad: Bonini, Buri, Chiazze, Cribattola, Formiera, Gorghi, Marza, Piani Superiori, Poggio, Ratè, Valbella.
Felizzano

Felizzano on vald Itaalias Piemonte maakonnas Alessandria provintsis. Felizzano lõunaserval voolab Tanaro jõgi.
114 meetri kõrgusel merepinnast asuva Felizzano asustustihedus on keskmiselt inimest ruutkilomeetri kohta.
Felizzano piirneb järgmiste omavalitsusüksustega: Altavilla Monferrato, Fubine, Masio, Quattordio, Solero, Oviglio.
Frugarolo

Frugarolo on vald Itaalias Piemonte maakonnas Alessandria provintsis.
112 meetri kõrgusel merepinnast asuva Frugarolo asustustihedus on keskmiselt inimest ruutkilomeetri kohta.
Frugarolo piirneb järgmiste omavalitsusüksustega: Alessandria, Bosco Marengo, Casal Cermelli, Castellazzo Bormida.
Frugarolo halduspiirides asuvad järgmised asulad: Cabannoni, Mandrino.
Prairie maakond (Arkansas)

Prairie maakond ("Prairie County") on maakond USA-s Arkansase osariigis.
Maakonna halduskeskused on Des Arc ja De Valls Bluff.
Maakonna pindala on 1750 km², millest 77 km² moodustab veepindala.
Elanike arv oli 2010. aasta rahvaloenduse järgi 8715. Aastal 2000 oli elanike arv 9539.
Ajalugu.
Prairie maakond moodustati 25. oktoobril 1846. aastal Monroe ja Pulaski maakonna osadest.
Prairie maakond

Prairie maakond ("Prairie County") on maakond USA-s Montana osariigis.
Maakonna halduskeskus ja suurim linn on Terry.
Maakonna pindala on 4514 km², millest 16 km² moodustab veepindala.
Elanike arv oli 2010. aasta rahvaloenduse järgi 1179. Aastal 2000 oli elanikke 1199.
Ajalugu.
Prairie maakond moodustati 1915. aastal Custeri, Dawsoni ja Falloni maakonna osadest.
Trinity maakond (California)

Trinity maakond ("Trinity County") on maakond USA-s California osariigi loodeosas. 
Maakonna halduskeskus on Weaverville. 
Maakonna pindala on 8308 km², millest 75 km² moodustab veepindala. 
Elanike arv oli 2010. aasta rahvaloenduse andmetel 13 786. Aastal 2000 oli elanikke 13 022. 
Ajalugu.
Trinity maakond moodustati osariigi loomise ajal 18. veebruaril 1850 ja on üks originaalsetest maakondadest. Maakond on saanud nime Trinity jõe järgi. 1852. aastal loodi osa Trinity maakonna territooriumist Klamathi maakond ja 1853 Humboldti maakond.
Trinity maakond (Texas)

Trinity maakond ("Trinity County") on maakond USA-s Texase osariigis.
Maakonna halduskeskus on Groveton.
Maakonna pindala on 1849 km², millest 54 km² moodustab veepindala.
Elanike arv oli 2010. aasta rahvaloenduse järgi 14 585. Aastal 2000 oli elanikke 13 779.
Ajalugu.
Trinity maakond moodustati 1850. aastal Houstoni maakonna osast. Maakond on saanud nime Trinity jõe järgi.
Windhami maakond (Connecticut)

Windhami maakond ("Windham County") on maakond USA-s Connecticuti osariigi kirdeosas.
Maakonna halduskeskus puudub, suurim linn on Windham.
Maakonna pindala on 1351 km², millest 23 km² moodustab veepindala.
Elanike arv oli 2010. aasta rahvaloenduse järgi 118 428. Aastal 2000 oli elanikke 109 091.
Ajalugu.
Windhami maakond moodustati 1726. aastal Hartfordi ja New Londoni maakonna osadest.
Nagu Uus-Inglismaa osariikidele tavane, ei oma maakond maavalitsust - Connecticutis kaotati maakondade valitsused 1960. aastal, maakond eksisteeris edasi vaid teoreetilisel kujul, peamiselt statistilistel eesmärkidel.
2019. aastal esitas Connecticuti osariigivalitsus USA rahvaloenduse büroole (Census Bureau) palve, millega soovitas maakonnad välja vahetada planeerimisregioonide (Planning Region) vastu. Census Bureau kiitis kava heaks 2022. aastal, plaan rakendub täielikult 2024. aastaks, kui planeerimisregioone hakatakse lugema maakonnaga võrdväärseks üksuseks (county equivalent). Windhami maakonna 15 vallast 14 saavad Kirde-Connecticuti (Northeastern Connecticut Planning Region) ja 1 Kagu-Connecticuti (Southeastern Connecticut Planning Region) planeerimisregioonide osaks.
Windhami maakond

Windhami maakond ("Windham County") on maakond USA-s Vermonti osariigis.
Maakonna halduskeskus on Newfane ja suurim linn Brattleboro.
Maakonna pindala on 2067 km², millest 23 km² moodustab veepindala.
Elanike arv oli 2010. aasta rahvaloenduse järgi 44 513. Aastal 2000 oli elanikke 44 216.
Ajalugu.
Windhami maakond moodustati 1779. aastal Cumberlandi maakonna osast.
Carrosio

Carrosio on vald Itaalias Piemonte maakonnas Alessandria provintsis, Lemme paremal kaldal.
254 meetri kõrgusel merepinnast asuva Carrosio asustustihedus on keskmiselt inimest ruutkilomeetri kohta.
Carrosio piirneb järgmiste omavalitsusüksustega: Gavi, Voltaggio, Bosio.
Carrosio halduspiirides asub Ricoi asula.
Altailased

Altailased on turgi rahvas Venemaal Altai Vabariigis ja naaberaladel. Kõnelevad turgi keelte kirgiisi-kõptšaki rühma kuuluvat altai keelt. 2010. aasta rahvaloenduse andmetel elas Venemaal 79 773 altailast. Neist elas Altai Vabariigis 73 756 (35,8% elanikkonnast).
Eestis elas 2011. aasta rahvaloenduse andmetel 4 altailast, neist Tallinnas 3. 2021. aasta rahvaloenduse andmetel elas Eestis 3 altailast.
Peamise religioonina on säilinud šamanism (burhanism), selle kõrval on vähesel määral levinud ka õigeusk.
Altailased jagunevad lõuna- ja põhjaaltailasteks, kes erinevad teineteisest keele, kultuuri ja antropoloogilise tüübi poolest. Lõunaaltailased kuuluvad selgelt mongoliidse rassi siseaasia ja lõunasiberi tüüpi. Põhjaaltailaste mongoliidsus ei tule nii selgesti esile, neil on ka europiidseid jooni ja nad kuuluvad antropoloogiliselt uurali rassi.
Worcesteri maakond (Massachusetts)

Worcesteri maakond ("Worcester County") on maakond USA-s Massachusettsi osariigis.
Maakonna halduskeskus ja suurim linn on Worcester.
Maakonna pindala on 4090 km², millest 171 km² moodustab veepindala.
Elanike arv oli 2010. aasta rahvaloenduse järgi 798 552. Aastal 2000 oli elanikke 750 963.
Ajalugu.
Worcesteri maakond moodustati 2. aprillil 1731 Hampshire'i maakonna idaosast, Middlesexi maakonna lääneosast ja Suffolki maakonna lääneosast.
Maavalitsus saadeti laiali 1. juulil 1998, sellestpeale eksisteerib maakond ainult statistilise üksusena.
Worcesteri maakond

Worcesteri maakond ("Worcester County") on maakond USA-s Marylandi osariigi kõige idapoolsemas osas. See on osariigi ainus maakond, millel on piir Atlandi ookeaniga. Lisaks piirneb maakond põhjas Delaware'i osariigiga ja lõunas Virginia osariigiga.
Maakonna halduskeskus on Snow Hill.
Maakonna pindala on 1800 km², millest 590 km² moodustab veepindala.
Elanike arv oli 2020. aasta rahvaloenduse järgi 52 460. Aastal 2010 oli elanikke 51 454 ja 2000. aastal 46 543.
Ajalugu.
Worcesteri maakond moodustati 1742. aastal Somerseti maakonna osast.
Hampshire'i maakond (Massachusetts)

Hampshire'i maakond ("Hampshire County") on maakond USA-s Massachusettsi osariigis.
Maakonna halduskeskus on Northampton ja suurim linn Amherst.
Maakonna pindala on 1413 km², millest 43 km² moodustab veepindala.
Elanike arv oli 2010. aasta rahvaloenduse järgi 158 080. Aastal 2000 oli elanike arv 152 251.
Ajalugu.
Hampshire'i maakond moodustati 1662. aastal. 1999. aastal saadeti maavalitsus laiali, kuna Uus-Inglismaa osariikides on nende võim traditsiooniliselt olnud praktiliselt olematu ja tähtsaimaks kohalikuks omavalitsuseks on tavaliselt vallad ise. Maavalitsuse lõpetamise järel moodustati algselt vallavalitsuste nõukogu (Hampshire Council of Governments), kuid ka see ei täitnud oma eesmärki ja lõpetas tegevuse 2019. aastal. Sestpeale eksisteerib maakond ainult statistilise üksusena.
Hampshire'i maakond

Hampshire'i maakond ("Hampshire County") on maakond USA-s Lääne-Virginia osariigis.
Maakonna halduskeskus Romney on ühtlasi Lääne-Virginia vanim linn.
Maakonna pindala on 1670 km², millest 8 km² moodustab veepindala.
Elanike arv oli 2010. aasta rahvaloenduse järgi 23 964. Aastal 2000 oli elanike arv 20 203.
Ajalugu.
Hampshire'i maakond moodustati 1754. aastal. Maakond on saanud nime Inglismaa Hampshire'i krahvkonna järgi.
Hillsborough' maakond (New Hampshire)

Hillsborough' maakond ("Hillsborough County") on maakond USA-s New Hampshire'i osariigis.
Maakonna halduskeskused on Manchester ja Nashua.
Maakonna pindala on 2310 km², millest 41 km² moodustab veepindala.
Elanike arv oli 2010. aasta rahvaloenduse järgi 400 721. Aastal 2000 oli elanikke 380 841.
Ajalugu.
Hillsborough' maakond moodustati 1769. aastal ja on üks viiest esialgsest maakonnast New Hampshire'is.
Allegany maakond (Maryland)

Allegany maakond ("Allegany County") on maakond USA-s Marylandi osariigi loodeosas.
Maakonna halduskeskus ja suurim linn on Cumberland.
Maakonna pindala on 1113 km², millest 11 km² moodustab veepindala.
Elanike arv oli 2010. aasta rahvaloenduse järgi 75 087. Aastal 2000 oli elanike arv 74 930.
Ajalugu.
Allegany maakond moodustati 1789. aastal Washingtoni maakonna osast. 1872. aastani oli Allegany kõige läänepoolsem Marylandi osariigi maakond, kui Allegany maakonna lääneosast moodustati Garretti. Maakond on saanud nime Allegheny mägede järgi.
Allegany maakond (New York)

Allegany maakond ("Allegany County") on maakond USA-s New Yorgi osariigis. 
Maakonna halduskeskus on Belmont. 
Maakonna pindala on 2678 km², millest 10 km² moodustab veepindala. 
Elanike arv oli 2010. aasta rahvaloenduse järgi 48 946. Aastal 2000 oli elanike arv 49 927. 
Ajalugu.
Allegany maakond moodustati 1806. aastal Genesee maakonna osast. Maakonna halduskeskuseks sai Angelica, poole sajandi pärast sai selleks Belmont.